Publication: Magyar Közlöny
Issue: MK-2002-41 (Year: 2002, Number: 41)
Era: 1990-2004
Section: 2. Az Alkotmánybíróság a 6/1998. (III. 11.) AB határozatában a tisztességes eljárás elvének a védelemhez való jog
Paragraph Index: 917

3. Az Alkotmánybíróság a jelen ügyben — a korábban kifejtett elvi megközelítésbõl kiindulva — a Hpt. 197. § alkotmányossági vizsgálatánál az Alkotmány 57. § (1) bekezdésének tartalmi elemét adó azon eljárásjogi garanciából indult ki, amely szerint jogainak érvényesítése érdekében a bíróság elõtt mindenki egyenlõ eséllyel rendelkezik. Ebbõl pedig az adott esetre nézve az következik, hogy peres eljárás során minden, a per tárgyát érintõ releváns iratot (a határozat megalapozásához szükséges banktitkot tartalmazó irat az adott körülmények között nem vitásan ilyen) a peres felek mindegyike ugyanolyan mélységben és teljességben, továbbá azonos módon ismerhesse meg. Ez biztosítja a jogvitában álló peres felek között a „fegyverek egyenlõségét”, ezáltal a tisztességes eljárás alkotmányi értelemben vett minõségét. A Hpt. 197. §-ában elõírt korlátozás a felügyeleti szerv határozatában elmarasztalt peres fél (felperes) jogát érinti. Nincsen olyan „elkerülhetetlen szükségesség”, amely a tisztességes tárgyaláshoz való jogát korlátozhatná, mivel a tisztességes eljárás, ezen belül a „fegyverek egyenlõsége”, illetve alkotóelemeinek összessége a jelen esetben az alapvetõ jog lényeges tartalma. Az Alkotmánybíróság megállapította, hogy az Alkotmány 57. § (1) bekezdésének említett tartalmát a Hpt.

Source: https://magyarkozlony.hu/hivatalos-lapok/98bfe11c66f538467b429acff098ae9fe9b0e8dc/dokumentumok/c06bdd1174184d484f03ff181208ea76b566e18d/letoltes